Sistema immune i rebuig d’òrgans

Per guarir algunes malalties no infeccioses com poden ser insuficiència renal certes malalties incurables de cor, fetge o pulmons, etc es realitzen trasplan-taments d’òrgans o teixits, però presenten diversos problemes.

* Sabries dir quins són? Aquè es deuen?

En la següent taula trobareu els percentatges de trasplantaments de cor, ronyó i fetge realitzats a Catalunya no rebutjats al 1er,3r( o 5è any) després del trasplantament

|  |  |  |  |
| --- | --- | --- | --- |
| **Òrgan** | **cor** | **ronyo** | **fetge** |
| **període** | **84-00** | **97-00** | **90-97** | **98-00** | **95-99** |
| **1er any** | 74% | 82% | 85% | 92% | 85,6% |
| **3r ( o 5è)any** | 70%3r any | 80%3r any | 70%5è any | Sense dades 5è any | 79,9%3r any |

*Dades extretes de l’informe sobre donació, extracció i transplantament d’òrgans i teixits de l’organització Catalana de transplantaments-( OCATT)*

* Com interpretes les dades donades a la taula?

Com has pogut observar, els transplantaments com a mètode terapèutic presenten problemes i per tal de donar una resposta amb tot el que has après dona resposta a les següents preguntes.

* Quina és l’actuació del sistema immune quan a una persona se li aplica un transplantament?
* Com actuarà el sistema immune per discernir entre el propi cos i els agents forans?
* Perquè el sistema immunitari rebutja els òrgans i els teixits trasplantats? Justifica la teva resposta.
* Com es pot evitar el rebuig, l’escassetat i la impossibilitat d’obtenir determinats òrgans i teixits?
* Llegeix la següent noticia

“*A finals de 2003, es va publicar un experiment realitzat per un equip de científics de la Clínica Universitària de Navarra, en col·laboració amb l’hospital clínic universitari de Salamanca. Aquests investigadors van obtenir cèl·lules mare musculars, de múscul de cuixa, d’onze pacients que havien patit un infart, i els hi van injectar directament a les cavitats cardíaques. Aquestes cèl·lules musculars amb característiques intermèdies entre les cardíaques i les del múscul de cuixa, però malgrat tot van permetre una millora de la funció cardíaca en aquests pacients, valorada entre el 10% i el 30% respecte les condicions prèvies al transplantament d’aquestes cèl·lules”.( David Bueno)*

* Per analitzar aquesta noticia remarca quina malaltia volien guarir?
* Hi ha un altra manera de guarir-la? Què ha de fer el malalt per tenir cura de la seva malaltia?
* De qui eren? D’ on provenien les cèl·lules que si li van trasplantar?
* Quin procés creus que van aplicar el científics per obtenir cèl·lules cardíaques?
* Creus que el pacient les va rebutjar? Per què?
* Quina millora de la funció cardíaca va ser possible? Com la valores?
* Quin creus que és el camí que van seguir els científics per aconseguir les millores?